જવાબ : આ વિષયને સમજવા માટે મહત્વની વાત એ જાણવું છે કે જુના કરારની વ્યવસ્થા ઇસ્ત્રાએલી જાતિને આપવામાં આવી હતી. નહિ કે ખ્રિસ્તી વિશ્વાસીઓને. તેમાંના કેટલાંક નિયમ ઇસ્ત્રાએલીઓને એ બતાવવા માટે હતા કે કેવી રીતે તેઓ ઇશ્વરની આજ્ઞા માને અને તેમને પ્રસન્ન કરે (ઉદાહરણ તરીકે, દસ આજ્ઞાઓ). તેમાંના કેટલાક નિયમ તેઓને એ બતાવવા માટે હતા કે ઇશ્વરની આરાધના અને પાપ માટે પ્રાયશ્ચિત (અર્થાત બલિદાનની રીત) કેવી રીતે કરે. તેમાંના કેટલાંક નિયમો ફક્ત ઇસ્ત્રાએલીઓને બીજા દેશોથી અલગ બનાવવા માટે હતા (જેમ કે ભોજન અને વસ્ત્રના નિયમ). જુના કરારના કોઇ નિયમો આજે ખ્રિસ્તીઓ ઉપર લાગુ નથી થતાં. જ્યારે ઇસુ વધસ્તંભ પર મર્યા. ત્યારે તેમણે જુના કરારના નિયમોને સમાપ્ત કરી દીધા (રોમન–૧૦:૪, ગલાતી-૩:૨૩-૨૫, એફેસી–૨:૧૫).